b'\n_START_ARTICLE_\nYu-Gi-Oh! R\n_START_PARAGRAPH_\nYu-Gi-Oh! R (\xe9\x81\x8a\xe2\x98\x86\xe6\x88\xaf\xe2\x98\x86\xe7\x8e\x8bR Y\xc5\xabgi\xc5\x8d R), je manga koja je spinoff (oma\xc5\xa1ak) originalne Yu-Gi-Oh! fran\xc5\xa1ize. Yu-Gi-Oh! R u Japanu izlazi u mjese\xc4\x8dniku V-Jump u izdanju Shueishe. Mangu crta Akira Itou. Yu-Gi-Oh! R ima alternativnu radnju koja se odvija nakon poraza Marika Ishtara.\n_START_SECTION_\nRadnja\n_START_PARAGRAPH_\nU tom se stripu Yugi bori protiv dvoje Pegazovih \xc5\xa1ti\xc4\x87enika koji \xc5\xbeele osvetu nad Yugijem jer je Pegaz umro nakon iscrpljuju\xc4\x87e igre protiv Yugija u Igri sjena. Pegazov \xc5\xa1ti\xc4\x87enik kojemu je um potpuno pomu\xc4\x87en nakon Pegazove smrti, zarobi Teu i izaziva Yugija da ju poku\xc5\xa1a vratiti._NEWLINE_Radnja se odvija u Kaiba Corpu kojeg su bra\xc4\x87a Gekou i Jakou zauzeli i time razljutili Seta Kaibu koji se zbog te prilike vratio iz Amerike kako bi stavio svoju tvrtku na mjesto. Yugi, Joey i Tristan moraju pro\xc4\x87i pored 13 profesora dvoboja koji odsjedaju na svakom pojedinom katu zgrade i time povratiti Teinu du\xc5\xa1u zarobljenu u obli\xc4\x8dju karte "Dvoboja \xc4\x8dudovi\xc5\xa1ta". Ipak, Yugi na tom izazovu dobiva novog saveznika, Jakoa, koji \xc4\x87e mu se pridru\xc5\xbeiti u borbi protiv svog, jo\xc5\xa1 uvijek zalu\xc4\x91enog, brata Gekoa, u nadi da urazumi svog brata i vrati ga u normalu.'